Ανάρτηση περίληψης Πράξης Επιβολής Προστίμου σύμφωνα με το άρθρο 24 παρ. 2 του Ν. 4177/2013

Με την με α.π. 222104/887/06-11-2026 απόφαση του Αντιπεριφερειάρχη Π.Ε. Θεσπρωτίας επιβλήθηκε πρόστιμο ποσού τριών χιλιάδων ευρώ (3.000,00 €), στην εταιρεία με την επωνυμία «FGAS.EU ΑΝΩΝΥΜΗ ΕΤΑΙΡΕΙΑ» για τη δραστηριότητα “Εμπορία υγραερίου” που βρίσκεται στο 5ο χλμ Ιωαννίνων- Αθηνών στα Ιωάννινα, διότι κατά τον έλεγχο που διενεργήθηκε στις  08-04-2026, ημέρα Τετάρτη και ώρα 11:45 π.μ. επί της οδού Αγ. Αποστόλων στην Ηγουμενίτσα, από κλιμάκιο ελέγχου του 2ου Τμήματος Κ.Ο.Ε. Ηγουμενίτσας της  Μ.Ε.Τ.Ε.Λ. Αττικής σε βυτιοφόρο όχημα μεταφοράς υγραερίου, ιδιοκτησίας της ανωτέρω επιχείρησης, διαπιστώθηκε:  Ελλιπής συμπλήρωση του Δελτίου Διαδρομής, μη τήρηση σειράς προτεραιότητας, παράδοση σε πελάτη φορτίου που δεν αναγράφεται στο Δελτίο Διαδρομής κατά παράβαση των διατάξεων των παραγράφων 1, 2 & 3 του άρθρου 97 της Υπουργικής Απόφασης 91354/2017 (ΦΕΚ 2983 Β΄). Το πρόστιμο επιβλήθηκε σύμφωνα με τις διατάξεις των άρθρων 22, 24, 25 και 26 του Ν.4177/2013 (ΦΕΚ 173 Α΄) και του άρθρου 107 της υπ’ αριθ. 91354/2017 (ΦΕΚ 2983 Β΄) Υπουργικής Απόφασης, όπως τροποποιήθηκε και ισχύει.
